ASWIN
అశ్విన్‌కు ఇంటర్నేషనల్‌ క్రికెటర్‌ అవార్డు
ముంబయి: భారత ఆఫ్‌స్పిన్నర్‌ రవిచంద్రన్‌ ఆశ్విన్‌ ఇంటర్నేషనల్‌ క్రికెటర్‌ ఆఫ్‌ ద ఇయర్‌ అవార్డును గెలుచుకున్నారు. సియట్‌ క్రికెట్‌ రేటింగ్‌ (సిసిఆర్‌) ఇంటర్నేషనల్‌ 2017 అవార్డుకు అతడి ఎంపిక బుధవారమే జరిగింది. భారత్‌ క్రికెట్‌ దిగ్గజం సునీల్‌ గవాస్కర్‌, సియట్‌ ఛైర్మన్‌ హరీస్‌ గొయాంక చేతుల మీదుగా దీన్ని అందుకున్నాడు. గత ఏడాది కాలంలో భారత్‌ తానాడిన 13టెస్టుల్లో 10 టెస్టు విజయాలు సాధించింది. న్యూజిలాండ్‌, ఇంగ్లండ్‌, బంగ్లాదేశ్‌, ఆస్ట్రేలియాలపై సిరీస్‌ విజయాలు సొంతం చేసుకుంది. గత 12నెలల కాలంలో అశ్విన్‌ మొత్తం 99 వికెట్‌లు సాధించాడు. ఇదిలావుంటే సుభ్‌మాన్‌ గిల్‌ ఎమర్జింగ్‌ (యువ) ప్లేయర్‌ అవార్డు అందుకోనున్నాడు. ఇంగ్లండ్‌ అండర్‌ 19 జట్టుతో ముంబయిలో జరిగిన వన్డే సిరీస్‌లో ప్రదర్శనకు గాను అతడ్ని ఈ అవార్డు వరించింది. చెన్నైలో తాను మొదటి సారి మ్యాచ్‌ ఆడుతున్నప్పుడు గవాస్కర్‌ ఆటోగ్రాఫ్‌ను తాను తీసుకున్న సంగతిని అశ్విన్‌ ఈ సందర్భంగా గుర్తు చేసుకున్నాడు